THCOM โอดรายได้ปี 63 ทรงตัวรับผลกระทบลูกค้า TV Digital คืนใบอนุญาต-“ซอฟต์แบงค์” เลิกสัญญา
THCOM โอดรายได้ปี 63 ทรงตัวรับผลกระทบลูกค้า TV Digital คืนใบอนุญาต-"ซอฟต์แบงค์" เลิกสัญญา
THCOM โอดรายได้ปี 63 ทรงตัวรับผลกระทบลูกค้า TV Digital คืนใบอนุญาต-"ซอฟต์แบงค์" เลิกสัญญา
8 พ.ย. 2562

นายปฐมภพ สุวรรณศิริ หัวหน้าคณะผู้บริหารด้านการค้า บริษัท ไทยคม จำกัด (มหาชน) หรือ THCOM เปิดเผยว่า ทิศทางรายได้ในปี 63 อาจจะทำได้เพียงใกล้เคียงกับปี 62 เนื่องจากบริษัทยังไม่สามารถหาลูกค้ารายใหม่เข้ามาทดแทนลูกค้ารายเดิมได้ ในธุรกิจดาวเทียม ที่ก่อนหน้านี้ Softbank ธนาคารของญี่ปุ่นได้ยกเลิกสัญญาไป ขณะเดียวกันยังได้รับผลกระทบจากลูกค้าทีวีดิจิทัล 7 ช่อง ที่คืนใบอนุญาตประกอบธุรกิจ ส่งผลให้รายได้จากธุรกิจดาวเทียมหายไปบางส่วน
พร้อมกันนี้บริษัทอยู่ระหว่างทำแผนธุรกิจและแผนการลงทุนในปี 63 ซึ่งคาดว่าจะเสนอเข้าสู่ที่ประชุมคณะกรรมการบริษัทภายในช่วงต้นปี 63 เบื้องต้นบริษัทยังคงมีความสนใจที่ซื้อกิจการ โดยไม่ได้ปิดกั้นโอกาสแก่ผู้ที่จะเข้ามาเสนอ หากมีศักยภาพและให้ผลตอบแทนที่เหมาะสม
ส่วนความคืบหน้าสัมปทานดาวเทียมไทยคม 4,5,6 ที่จะหมดอายุในปี 64 ปัจจุบันบริษัทยังคงรอแนวทางบริหารจัดการดาวเทียมในประเทศในรูปแบบของการร่วมลงทุนระหว่างภาครัฐและเอกชน (Public-Private Partnership:PPP) ความชัดเจนจากทางภาครัฐอยู่ จึงยังไม่สามารถสรุปรายละเอียดใด ๆได้ในตอนนี้